باربار - محمد الجدحفصي
01 ديسمبر 2015
«قل هو الله أحد، الله الصمد، لم يلد ولم يولد، ولم يكن له كفواً أحد» هذه السورة القرآنية ضمن سور أخرى يرتلها عن ظهر قلب الطير الناطق الملقب بالدكتور نابد، فضلاً عن حفظه التام إلى قصائد المتنبي والتواشيح الدينية مما جعله مطلب الكثيرين من هواة تربية الطيور الناطقة إلى أن وصل سعره إلى 17 ألفاً و500 دينار بحريني مؤخراً ومازال مالكه متمسكاً به حتى الآن.
إلى ذلك قال مالك الطير مؤنس الرفاعي: «هذا الطير من أفضل الطيور على مستوى دول الخليج العربي ولشدة الذكاء الذي يتميز به لُقِّبَ بالدكتور نابد، والحمد لله أنه يرتل الكثير من السور القرآنية ومنها العلق والمسد وفاتحة الكتاب والكوثر والإخلاص بشكل كامل ودون تقطيع أو توقف، كما أنه يردد بعض القصائد الشعرية للشاعر المعروف المتنبي والتواشيح الدينية وإقامة الصلاة والأغاني مثل «هيلة يا رمانة الحلوة زعلانة»، وقد وصل سعره مؤخراً إلى 17 ألفاً و500 دينار بحريني وأنا متردد في بيعه.
ويعد الرفاعي أحد أشهر المدربين المختصين بتدريب وتأهيل الطيور الناطقة وبات على ضوء ذلك مقصد العشرات من دول الخليج بشكل عام والبحرين بشكل خاص.
العدد 4834 - الثلثاء 01 ديسمبر 2015م الموافق 18 صفر 1437هـ
تبادل
تبادل ويافصل حمام ياكريم
اللهم صل على محمد وآل محمد
السلام عليكم
ردي ع جميع الذين يتحدثون عن العمر والموت
هل احد منكم يضمن لنفسه لحضه الحياة والعمر المديد
يا اخواني لعمار بيد الله
وكل نفس سيتتجرع من نفس الكائس الذي تجرعته اجدادنا
وارجو ان تذكرون الله وتصلون ع النبي (ص)
ودعو الى جميع الخلق بالتوفيق
والرزق من رب العباد
وتركو عنكم الحسد
وردي الى صاحب الطير
اقوله الله يوفق ليك ويرزقك عدد نوايه المؤنين
لبعضهم البعض
اللي ما عنده سالفة شنو ايسوييييييي ؟؟؟؟؟؟؟
خلنا انعيش مثل باقي الدول المتقدمة و بعدين ايصير خير عايشين في حجرة مع عيالنا اللي كل يوم عن يوم اتزيد متطلباتهم و سيارة الحمد لله من سنة سكتوا و ما انقول غير الحمد و الشكر لله و نسألع العافية
شعب منتهي
بغض وحسد و...و.....و....وكل واحد يبي يطلع فيها ويعلق على الموضوع على حسب نظرته ويبي الناس تشاركه نفس التفكير
الله يعين ويوفق الجميع
سعر خيالي
17 الف و خمس مئة تجيب لك اكثر من عشر فروخ من هذا النوع و تعلمهم على راحتك و تخليهم يتكاثرون و ينتجون و تتاجر فيهم هذا النوع من الطيور طبيعته يحفظ الكلام و ييردده يعني بأختصر هذا الطير ليس معجزة و مبالغ في سعره و لا اعتقد اصلاً يوجد احد طرح هذا السعر عليه
ماشاء الله لا قوة إلا بالله العلي العظيم
صدق الناس ما ترحم ربى الطير وعلمه كانه ولده وصعب يبيعه بس في ناس ما تفهم وقاعدة حاسدة الفقير روحوا احسدوا اللي عنده بلايين الدنانير قاعدين تطالعون طير ..كيفه الله يبارك له فيه وليش بتقتولنه..حتى الطيور مو سالمة من هالناس المريضة
ويش لك تعرضه بيضربونه عين
الناس ماترحم من لعيون ويش لك تعرضه راحت عليه من لعيون
يا جماعه
يا جماعه 17 الف و 500 دينار يساوي 170 الف و 5000 ريال سعودي والطير يستاهل
محرقي بحريني
والله ياخوي عساه الطير يتكلم صيني وفرنسي وأيراني وهندي بعد المبلغ جداً مبالغ فيه وآنه عمري ماسمعت طير بهل السعر حتى الطيور النادرة والمهددة للانقراض مايحطون فيها هل المبلغ
بس من حق صاحب الطير يحط أي سعر يعجبة آنه آتكلم من وجهة نظري الشخصية
طيور
اني عندي مينا تضحك وتصيح وتمح بعد وتتكلم كلام يضحك
الطيور المدربه مو شي غريب
.
طير بـ17الف ونص حلمان
اشتري لي سيارة و اتزوج احسن لي
اذا عجبكم شي .. قولوا
ما شاء الله تبارك الرحمن
التأمل في مخلوقات الله
السلآم عليكم
بالنسبة الطير ترى الطير لا يقدر بثمن جميل جدا ..سبحانه الخالق جلت قدرته عندي إضافة مغايرة إلى آراء البعض منكم ألا وهي بخصوص سعر الطير لمن يقول انه غالي الثمن او انه لا سمح الله يصيبه مكروه كل شئ قابل للفناء والزوال سواء بيت ام سيارة ام خلقة الله ..فما يقوله البعض منكم يدل على أنه لا داعي لصرف اي مبلغ لأي شي في الوجود..هذه هواية والهواة لا تهمهم المادة بقدر ما يهمهم حب وممارسة هواياتهم .
اتفق معاك
اتفق معاك
طير او سيارة او بيت ممكن انك تخسره في لمحة عين لكن الهواية مستمرة
ولد زويد
أخوي تبيعة 17.500 سبعة عشر دينار ونص بين البائع و المشتري بفتح الله
شيم الدنيا
من شيم الدنيا أن تقدر الطيور و الدواب بمستوى ذكائها و يقدر الأنسان بمستوى واسطته.
ماشاء الله
ذكروا الله يا جماعة
يبي زود
الرجال متردد في بيعه لأنه يخاف إذا باعه بعدين المشتري يبيعه بسعر أعلى واهني بتصيده حسرة أكثر من لو لا سمح الله الطير مات
أستغفر الله
شد إنتباهي قرآن و أغاني حتى الطيور علمتهوهم النفاق ، الله يهديكم ، شوف الناس الفاضية تدفع هالمبلغ لطير وماتدفع الحقوق الشرعية ، تخلف
تعلّمو و علّموا أبنائكم القرآن
قال صلى الله عليه وآله وسلم: من علّم ولده القرآن فكأنما حج البيت عشرة آلاف حجة، واعتمر عشرة آلاف عمرة، وأعتق عشرة آلاف رقبة من ولد إسماعيل، وغزا عشرة آلاف غزوة، وأطعم عشرة آلاف مسكين مسلم جائع، وكأنما كسا عشرة آلاف عار مسلم، ويكتب له بكل حرف عشر حسنات، ويمحو عشرة سيئات، ويكون معه في قبره حتى يبعث، ويثقل ميزانه، ويجاوز به على الصراط كالبرق الخاطف، ولم يفارقه القرآن حتى ينزل به من الكرامة أفضل ما يتمنى.
17الف دينار
حشه عشان اذا طلقو مسيل دموع ومات. تروح البيزات ع هرار متوه احنه عدنا متوه صغيره العادية تتكلم شوي وبعد أزعجتنا لا زم. نصفكها بالمخمه عشان تنطم
هاذ يحل
جزء من ازمة اللحوم بيعه واستثمر بفلوسه في دعم اللحوم للجياع احسن لك
بينضرب عين
ماشاءالله
ماشاء الله
تبارك الله احسن الخالقين
أنا رأيي أن أمدح المدرب فقط أما أفكر في شرائه فلا
يستحق المدرب الذي جعل هذا الطائر يردد الايات القرانية والأشعار والأغاني يستحق المدح والتكريم أيضاً لان هذا الشيء يحتاج إلى خبرة وفن.
ولكن من غير الممكن انني أفكر في شراء الطير حتى ولو كان سعره عندي وحتى لو كان سعره مئة دينار - مع انني متأكد بانه سيصل إلى سعر أعلى وفي النهاية سوف يشتريه أحد الميسورين والذي يحب التفاخر بمثل هذه الأشياء.
بيع لايموت
بيع لا يموت
اسعاار الطيور غاليه
انا صراحه احب لطيور بس الى هسعر مستحيل اشتري طير بهسعر چيك ومااات غير الرقع راسي في الطوووف
بيع بيع
ماتدري متى الله ياخذ روح طير.. بيع والله بيرزقك واحد غيره
3 لغات
أنا أتحجى 3 لغات , خريج بريطانيا , أحفظ عدد كبير جداً من الأغاني والقصائد والمواويل محد يسوم ب 17 ألف ؟
انقلاب الموازين
مع كل مؤهلاتك لا يمكنك ان تصل لارباح كما وصل اليها الطير.
فلو افترضنا عمر الطير سنتين فيعني ان ادخاره الشهري حوالي 730 دينار شهريا. يعني طير ولد أكابر افضل من خريج جامعي.
عجيب
لا تتاجرون في الارواح , نصيحة من اخوك الصغير بيعه واستفيد ووسع على عيالك , بتتحسف بعدين
اسعاار الطيور غاليه
انا صراحه احب لطيور بس الى هسعر مستحيل اشتري طير بهسعر چيك ومااات غير الرقع راسي في الطوووف
يا جماعه انا حافظ سور ازيد منه وببيع روحي بعشرة الالاف
من بيشتريني يعني بالله عليك المتوه احسن منا بويش ؟؟ عقب سنه سنتين بتموت وخلاص راحت فلوسك يا صابر ,, الشرها على اللي حافي ومنتف ياخذ قرض ويشتري طير بيموت عقب جم شهر
غريب
يمكن واحد يمزح وياه قاله بشتري ب 17 الف وصدق عموما اصحاب الطيور كله جدي تروح تشتري طير قوله بالف شراي بقولك لا هذا يسوى اكثر وهو بخمسين ما يسوى
بيعه
اقولك بيعه
لا يصيده شي
17 الف في اليد مقابل طير مبلغ حلو
نصيحة
انا اقول لك بيعه احسن قبل لاتصيده عيون ماصلت على النبي وتسدحه لك وفل روحك بال17500 قبل الحسافة وإذا جاية على الكلام الي يقوله عطني كل يوم دينار وانا بقوا نفس الشي فكر احسن لك
بو شهد
اذكروا الله
اذكروا الله لا يصير شي في الطير ترا الحسد حرام
غسيل اموال.
تقصد يوصل سعره ل 17 الف
اللهم صل على محمد وآل محمد
محروس بعين الله
الله يرزقك من واسع فضله
وسبحان الله
مدرب
17.500 بيع ياحبيبي الست مدربا كما تقول
درب غيره
عزيزي
هو مدرب فعلا لكن بعد الطيور تجي احيانا فلته
يعني ممكن يتعب على طير ثاتي اكثر مماتعب في هذا الطير ولكن ماراح يصير مثله والله يهنيه ويبارك له فيه ..
صباح الخير
الله يبارك لك فيه لا اتبيع ليس كل شي يشتري بالماده
صباح الخير
المال ليس كل شي في هاده الدنيا في اعتقادي المتواضع طائر ذكي مثل الامزون والكاسيكوا كفايه هو مصدر بركه واللهام في المنزل عند أحد معارفي كاسيكوا يردد على طول اليوم الصلاة على النبي محمد صلى الله عليه وآله وفوق كل هادا دعاء كميل إلى آخره والله ما اتحس انك وحيد في المنزل الوالده ما اتفارق المنزل سوالف معاه بالله عليكم تقدر تشتري السعاده بالفلوس
ما شاء الله
بسم الله الرحمن الرحيم
ماشاء الله تبارك الرحمان عليه بالف عافيه وربي يوفقه
وان شاء الله ما يصيبه مكروه هذا الطير
بورشيدي
سعر الطير اكثر من قرض الاسكان ، قرض الاسكان خمسة عشر الف .
اللهم صل علي محمد وال محمد
مرحبا اخوانا هذا الطير يحل علينا ضيف في المنزل وانا اعرفه واعرف مدربه
وهذا اعلان مو مدفوع الاجر وصاحب الطير له الحريه المطلقه في بيعه او الاحتفاض فيه وليش التعليقات كلها ما تتمتع بروح الاخلاق السموحه طلبوا له التوفيق وماتصيبه عين حاسد
بوعلي
بيع بيزاتك استشمرهم في البنك او سو مشروع خل عيالك يعيشون في المستقبل ويدعون لك بعد عمر الطويل خل عنك دكتور مابينفعك ولا ينفع عيالك
مجرد سؤال
هل هذا إعلان مدفوع ؟؟؟
دكتور نابد و النعم
ما شاء الله ما شفت امزون في حياتي ينطق مثل هذا الطير...و للعلم الطير معروف على مستوى الشرق الاوسط كامل ... و حق الا يعرفون للطيور ترى هذا الطير ما اتوقع يتكرر
الجرح النازف
أخاف أنه يصيب الطير شيء لا سمح الله.. وتخسر الطير والمبلغ!
بال
هذا مو طير مسجل يحفظ كل شى والسعر زين اذا مات بتحسف على الفلوس
اذكر الله
قل اعود برب الفلق من شر ما خلق ومن شر حاسد اذا حسد
بنت عليوي
17.500 ألف وما تبي تبيع ؟!؟!؟! اشدعوه
اي والله
بيييع قبل لا يعطيك عمره
الحق يقال
ماشاء الله الطير فصيح بشكل خرافي ماشاء الله اعتقد في مثله و الي ومثل هالطير لا يقدر بثمن و لفلوس تروح وتجي ،،، الله يبارك لصاحب الطير ويحفظه من كل الحساد خاصه الي علقو بتعاليق مغيضه من شدة حسدهم حيث عكس انطباع عنهم ناس تحب لفلوس ومرض قلوب الله يشفيهم.
الطائر
هذا استهبال على دقون الناس بدل ما اشترى طير 17500 ازوج فيها كم واحد اعزب لوجه الله تعالى ثانيا الطير ليس دائم وانما لهو يوم وينتهى
الله كرم بني ادم
عل كثير من خلقه, هل سيعطى البشر للحاجة او بسبب الابداع عشر ما يعطى لحيوان!
يامثبت العقل بالدين
عندي طيور الكوكتيل والبلابل احلى وتغريد جميل ولو كنت امتلك هذا المبلغ ماراح احطه لمجرد طااائر يتكلم .. مجرد استهبال عند بعض الناس !!!
لله في خلقه شؤون
لله في خلقه شؤون والحمد لله رب العالمين على أنني أقرأ القرأن وأحفظ سور الكثير من الدكتور نابد
عجيب
..
ماشاء الله
شفت الفيديو بالانستغرام بصراحة يبهر ... طائر ينطق بالقران وبعض الناس مايعرفون سورة الاخلاص ! اقول بس لاتحسدون الريال وروحوا ذكروا الله وتعلموا على الحفظ
هذا مسكون
هاي جني متلبس
لو عندي
أبيع الطير وادعي ليه التوفيق وأخذ 17.500 وأشتري درزن لانه معظم الكاسيكو تتعلم الكلام لوحدها بمجرد تواجد الناس في محيط الطير
زائر 50 | لو عندي 17,500 ألف دينار ليش أشتري لي طير عساه لو يتكلم كل اللغات
يبه لو الواحد عنده المبلغ بدل ما يشتري هالطير أفضل له وأبرك له يروح يتزوج له أكثر
من وحدة والمساعة في السيارة قاعد أتكلم مع زوجتي عن الطير...وأقول لها لو عندي
تزوجت ثلاث وحدات زيادة هههههه كل وحدة مهرها بالطايح 5800 دينار بدل ما أروح اشتري لي طير بهالسعر ويفنقش ... الصراحة ما يشتريه الكطير بهالسعر إلا الي
ما عنه عقل واسمحو لي عن هذا التعبير الجاف هذا مجرد رأيي وشكرا
تفكير
اللي يبي
مريض
اللي كاتب يبي يشتري ثلاث زوجات زيادة
الشرهة مو عليك بل على اللي ترضى تاخذ واحد بمثل عقليتك